Badisches Wörterbuch - Alemannische Wikipedia

# Badisches Wörterbuch

### Us der alemannische Wikipedia, der freie Dialäkt-Enzyklopedy

S Badisch Werterbuech sammlet un pubilziärt dr Wortschatz vum Alemannische un Südfränkische im badische Ländli.

## [ändere] Vorgschicht

In Greise vu dr Friiburger Universtät het mer, wiä im Elsass, in dr Schwiz un im Wirttebärgische welle e Dialäktwerterbuech rüsgä. 1914 isch im Ernst Ochs, wu vu Ättene stammt, ufdrait wore, diä Sach in d Hand z nämme. Bade isch derte noch e politischi Eiheit gsii, wäge däm het mer beidi große Dialäkt im Badische in einem Wärk gsammlet. Dr E. Ochs het kenne uf segshundert üsgfillti Volkskundi-Frogeboge zruckgriffe, wu vu andere Wisseschaftler scho biibrocht gsii sin un het sälber witer gsammlet un sammle lo. 1925 isch drno d erscht Liiferung (s erscht Heft) rüskumme.

## [ändere] Wiäs witer gange isch

Mer het also bim Buechstabe A agfange un het drno heftwiis witergmacht. Diä Hefter sin, wu si zämme d Dicki vum e Buech erreicht hän, zum erschte Band bunde wore. Noch em Ernst Ochs het dr Karl-Fiedrich Müller witer gmacht, drno dr Gerhard W. Baur un siter 1998 dr Rudolf Post.
Des Wärk, wu dr E. Ochs noch het welle mit zwee Bänd esälber fertig bikumme, isch alliwiil greßer wore, d Beleglag het sich dur s Witersammle verbesseret, diä technische Megligkeite sin gstiige. Dur des isch aü d Qualtität un d Mängi gsttige, wiä witter ass mer im Alphabet kumme isch. In dr Zwischezit sin si bim viärte Band un bim Buechstabe S. Mit em Abschluss isch erscht anne 2020 z rächne. So lang goht des, well numme ei Haüpkraft un ganz wennig Hilfskräft vu dr Uni zahlt wäre.

## [ändere] Handhabung

Wägem hoche Verkaüfspriis findet mer s Badisch Wertebuech küüm in privater Hand, fascht numme in wisseschaftlige Bibliotheke. D "Arbeitsstelle Badisches Wörterbuch" an dr Albert-Ludwigs-Universität z Friiburg i.B. isch effentlig zuegänglig; wär e wisseschaftligs Inträssi het, was dur diä bishärige Bänd nit befriidigt wird, ka sich dert ani wände. Dr Bstand vum Badische Werterbuech isch hit aü elektronisch erfasst.
Dur des, dass alemanischi un fränkischi Werter un Wortforme verzeichnet sin, het mer sich fir meischtens hochditschi Wort-Titel entschiide. Wämmer zum Biispiil stibbere suecht, findet mer des unter dr kinschtlig verhochditschte Form "stäupern" - e so e Form heißt mer Lemma. Im Wortartikili drin sin drno aber verschiidini ertligi Forme lütdrej (luuttreu) agää.
Mer findet üsser dr Bedittung vu dr Werter also verschiidini regionali Variante un aü d etymolgisch Härkumpft vu dr Werter.

## [ändere] Literatür

Friedel Scheer-Nahor: Wissenswertes, nicht nur zu 'Hudel' und 'Schefe', im Badischen Wörterbuch. In: Alemannisch dunkt üs guet, Heft I/II 2001

## [ändere] Weblinks (Web-Glaicher)

Badisches Wörterbuch

Vun "http://als.wikipedia.org../../../b/a/d/Badisches_W%C3%B6rterbuch_2363.html"

Kategori: Alemannischer Sprochatlant

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch